CELEX: 52019DP0099
Language: hu
Date: 2019-02-13 00:00:00
Title: Az Európai Parlament határozata a 184/2005/EK európai parlamenti és tanácsi rendelet I. mellékletének a földrajzi megoszlási szintek tekintetében történő módosításáról szóló 2018. december 19-i felhatalmazáson alapuló bizottsági rendelettel szembeni kifogás mellőzéséről (C(2018)08872 – 2018/3002(DEA))

2020.12.23.   
            
            
               HU
            
            
               Az Európai Unió Hivatalos Lapja
            
            
               C 449/530
            
         
      P8_TA(2019)0099
      Felhatalmazáson alapuló jogi aktussal szembeni kifogás mellőzése: a földrajzi megoszlási szintek
      Az Európai Parlament határozata a 184/2005/EK európai parlamenti és tanácsi rendelet I. mellékletének a földrajzi megoszlási szintek tekintetében történő módosításáról szóló 2018. december 19-i felhatalmazáson alapuló bizottsági rendelettel szembeni kifogás mellőzéséről (C(2018)08872 – 2018/3002(DEA))
      (2020/C 449/52)
      
         Az Európai Parlament,
      
                  —
               
               
                  tekintettel a felhatalmazáson alapuló bizottsági rendeletre (C(2018)08872),
               
            
                  —
               
               
                  tekintettel a Nemzetközi Kereskedelmi Bizottság által a Bizottsági Elnökök Értekezletének elnökéhez intézett, 2019. január 28-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikákról szóló, 2005. január 12-i 184/2005/EK európai parlamenti és tanácsi rendeletre (1) és különösen annak 2. cikke (3) bekezdésére és 10. cikke (6) bekezdésére,
               
            
                  —
               
               
                  tekintettel a Nemzetközi Kereskedelmi Bizottság határozatra vonatkozó ajánlására,
               
            
                  —
               
               
                  tekintettel eljárási szabályzata 105. cikkének (6) bekezdésére,
               
            
                  A.
               
               
                  mivel az Egyesült Királyság 2017. március 29-én az Európai Unióról szóló szerződés 50. cikkének megfelelően bejelentette az Unióból való kilépésre vonatkozó szándékát; mivel a kilépésről rendelkező megállapodás hatálybalépésének időpontjában, illetve ennek hiányában a kilépés bejelentésétől számított két év elteltével, azaz 2019. március 30-án a Szerződések az Egyesült Királyság tekintetében hatályukat vesztik, kivéve abban az esetben, ha az Európai Tanács az Egyesült Királysággal egyetértésben egyhangúlag ezen időszak meghosszabbításáról határoz;
               
            
                  B.
               
               
                  mivel a 184/2005/EK rendelet létrehozza a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikák rendszeres elkészítéséről szóló közös keretet;
               
            
                  C.
               
               
                  mivel az Egyesült Királyság Unióból való kilépése azzal a következménnyel járna, hogy az Egyesült Királyság harmadik országgá válna, és ezért a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikáknál az Egyesült Királyságot harmadik országként, és nem tagállamként kellene figyelembe venni;
               
            
                  D.
               
               
                  mivel a C(2018)08872 felhatalmazáson alapuló rendelet által meghatározott egyetlen módosítás az, hogy az Egyesült Királyságot harmadik országként sorolják be a 184/2005/EK rendelet alkalmazása céljából;
               
            
                  E.
               
               
                  mivel a felhatalmazáson alapuló rendeletnek az Európai Unió Hivatalos Lapjában való gyors közzététele nagyobb jogbiztonságot nyújtana, és megfelelő időt biztosítana a 2019. március 30. előtti végrehajtáshoz;
               
            
               
                  1.
               
               
                  kijelenti, hogy a felhatalmazáson alapuló rendelettel (C(2018)08872) szemben nem emel kifogást;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 35., 2005.2.8., 23. o.